**Σεβαστοί Γονείς και Κηδεμόνες, αγαπητά μου παιδιά,**

στις εξαιρετικά δύσκολες στιγμές που βιώνουν οι πολίτες όλου του κόσμου θα ήθελα να επικοινωνήσω μαζί σας και να μοιραστώ για λίγο τις σκέψεις μου.

Γνωρίζω ότι είμαστε σε μία θέση που οι συνθήκες που ζούμε είναι πρωτόγνωρες και για μικρούς και για μεγάλους. Ο εγκλεισμός στο σπίτι, ιδίως για σας τους μαθητές, και η απότομη προσαρμογή, δημιουργεί δυσφορία, μη ισορροπημένη διαχείριση σκέψης και συναισθημάτων. Αυτό που απλά λέμε «όλα μου φταίνε». Και να σας εξομολογηθώ και κάτι. Το πόσο άβολα αισθάνομαι και εγώ. Μην ξεχνάτε όμως πως ο άνθρωπος για να εκπληρώσει τα όνειρά του, να δημιουργήσει, να προσφέρει, να γευτεί τους καρπούς των προσπαθειών του πρέπει **να ζήσει.** Και αυτό κάνουμε τώρα. Δίνουμε μια μάχη, που κατά κύριο λόγο εξαρτάται από εμάς, **για να βγούμε νικητές** και να έχουμε τηνχαρά να νιώσουμε όλα αυτά που ονειρευόμαστε. Μην ξεχνάτε πως κάθε δύσκολη εμπειρία, όσο επώδυνη και να είναι, προσφέρει και θετικές ευκαιρίες. Ευκαιρία λοιπόν να ξανασυστηθούμε, να επαναπροσδιορίσουμε τις σχέσεις μας. Γονείς με παιδιά. Τα αδέρφια μεταξύ τους. Ευκαιρία για αυτογνωσία για επανασύσταση με τους εαυτούς μας. Μα πάνω από όλα να δώσουμε στην πατρίδα μας ένα όμορφο δώρο. Πολίτες πιο ώριμους, πιο συνειδητοποιημένους, πιο αλληλέγγυους.

Θα συνιστούσα στους γονείς να μην αγχώνονται για την απώλεια ωρών διδασκαλίας. Το θέμα είναι τα παιδία να μην χάσουν την ψυχική και πνευματική επαφή με τους εκπαιδευτικούς. Για αυτό ήδη φροντίσαμε ο σύλλογος διδασκόντων και εγώ, να υπάρχει επικοινωνία μέσω των e-mail για να μην χαθεί αυτή η ευκαιρία. Υπάρχει και η δυνατότητα σύνδεσης μέσω ανάκτησης κωδικών από το Πανελλήνιο Σχολικό Δίκτυο (σας δίνονται οδηγίες) αλλά σ’ αυτή τη φάση (μην απογοητευτείτε) λόγω υπερφόρτωσης του δικτύου είναι δύσκολη η πρόσβαση. Εξάλλου η διάταξη της ύλης στα Δημοτικά Σχολεία είναι τέτοια που κάθε μονή τάξη (Ά, ΄Γ, Έ) έχει πλήρη διασύνδεση με ζυγή τάξη (΄Β, ΄Δ, ΄ΣΤ) όσον αφορά τα αντικείμενα που διδάσκονται (υπάρχει δηλαδή επανάληψη φαινομένων σε πιο εξειδικευμένη μορφή) εφαρμόζοντας την σπειροειδή διάταξη.

Το σχολείο δεν εμπλέκεται στην διαδικασία εγγραφής σας στο Π.Σ.Δ., είναι καθαρά δικό σας θέμα. Για λόγους μόνο διευκρινιστικούς μπορείτε να απευθύνεστε στην εκπ/κό κ. Σ. Αθηνά στο τηλ……... Αν χρειάζεστε ένα έγγραφο πολύ επείγον και πλήρως αναγκαίο να απευθύνεστε στην εκπ/κό κ. Β. Στυλιανή στο τηλ……….. Λόγω της ημέρας της εθνικής εορτής θέλω να σας ευχηθώ χρόνια πολλά, μα πιο πολύ θέλω η σκέψη σας να ανατρέξει στις δοκιμασίες των προγόνων μας. Δεν είχαν ένα «κορονοϊό» που τους ταλαιπώρησε για δύο μήνες αλά για 400 ολόκληρα χρόνια. Σκλαβιά, δοκιμασίες, εξευτελισμό της ανθρώπινης αξιοπρέπειας. Και όμως άντεξαν. Στη μνήμη λοιπών αυτών δεν πρέπει να νικήσουμε το «Θηρίο» αλλά είμαστε υποχρεωμένοι να το πράξουμε.

Και δεν ξεχνάμε ! **Μένουμε ΣΠΙΤΙ.**

Σημείωση : Επειδή για την απόκτηση κωδικών στο Π.Σ.Δ χρειάζεται και ο Αριθμός Μητρώου Μαθητολογίου σας ενημερώνω ξεχωριστά για κάθε παιδί.

Ο Διευθυντής

Ευαγγέλου Αριστείδης